CPF ร่วมออกบูธ พร้อมจัดกิจกรรมส่งท้ายงาน Job Expo Thailand 2020
CPF ร่วมออกบูธ พร้อมจัดกิจกรรมส่งท้ายงาน Job Expo Thailand 2020
28 ก.ย. 2563

เข้าสู่วันที่ 3 (28 ก.ย.63) ซึ่งเป็นวันสุดท้ายของมหกรรม Job Expo Thailand 2020 จัดโดยกระทรวงแรงงาน ตั้งแต่วันที่ 26-28 กันยายน 2563 เพื่อช่วยให้คนไทยมีงานทำที่มั่นคง บรรยากาศในวันสุดท้ายยังมีประชาชนมาร่วมงานอย่างเนืองแน่น โดยงานจะมีไปจนถึงเวลา 20.00 น. ของวันนี้ ที่บูธของ บริษัท เจริญโภคภัณฑ์อาหาร จำกัด (มหาชน) หรือ CPF ที่เปิดรับพนักงานกว่า 8,000 อัตรา ยังได้รับความสนใจจากบัณฑิตจบใหม่ คนที่กำลังหางานทำ รวมถึงน้องๆนักศึกษาปริญญาตรี ชั้นปีที่ 3-4 ที่เข้ามาสอบถามรายละเอียดตำแหน่งงานอย่างไม่ขาดสาย
โดยบริษัทอำนวยความสะดวกนำระบบดิจิทัลมาช่วยทั้งในการตรวจสอบตำแหน่งงาน และกรอกข้อมูลสมัครงานผ่านระบบออนไลน์ พร้อมทั้งมีช่องทางแอพลิเคชั่นไลน์ เพื่อให้ผู้สมัครได้ส่งเอกสารเพิ่มเติมและติดตามผลกับบริษัทได้อย่างรวดเร็ว ช่วยสร้างความมั่นใจกับผู้สมัครถึงกระบวนการสรรหาที่โปร่งใส
นอกจากนี้ ที่บูธซีพีเอฟยังมีกิจกรรมพิเศษให้ผู้ร่วมงานได้สแกนดาวน์โหลดแอพพลิเคชั่น “CP Freshmart” รับถุงรักษ์โลก และพิเศษสุดสำหรับผู้ประกันตนในระบบประกันสังคม สามารถสแกน  QR Code รับคูปองแทนใจให้ผู้ประกันตน ใช้เป็นส่วนลดพิเศษในร้านซีพีเฟรชมาร์ท มูลค่ารวม 2,000 บาท พร้อมชิมผลิตภัณฑ์อาหารคุณภาพ และเครื่องดื่มเพื่อสุขภาพได้ตลอดทั้งงาน
ทั้งนี้ วันเปิดงานเมื่อวันเสาร์ที่ 26 กันยายน 2563  พลเอกประยุทธ์ จันมร์โอชา นายกรัฐมนตรี และนายสุชาติ ชมกลิ่น รัฐมนตรีกระทรวงแรงงาน เยี่ยมบูธซีพีเอฟที่ฮอลล์ EH 98 ที่บูธ D46-47 ที่ได้ร่วมสร้างงานสร้างอาชีพ และช่วยเดินหน้าเศรษฐกิจประเทศ โดยมี นายประสิทธิ์ บุญดวงประเสริฐ ประธานคณะผู้บริหาร CPF ร่วมกับคณะผู้บริหารบริษัทในเครือซีพ ให้การต้อนรับ
 